Document ID: /roh_data/filtered/fineweb-2-filterrobots_roh.jsonl.gz/18419

Ina gronda part da la surfatscha dal chantun Grischun sa chatta sur il cunfin dal guaud. Là vivan blers animals ed era plantas, e quai sur onn, tar tut las temperaturas.
Nus lain mussar, tgi che viva sin questa autezza e co els pon surviver.
L'exposiziun «Buns survivents» mussa, tge animals e plantas che vivan en il territori alpin e co els survivan en questas autezzas.
8'000 visitaders damain che l'onn avant
La finamira da las exposiziuns spezialas è tranter auter da carmalar visitaders en il museum. L'onn passà n'è quai dentant betg gartegià. Il 2018 ha il museum pudì notar radund 27'000 visitaders, l'onn 2017 eran quai anc passa 35'000. In dals motivs è stà la stad da chaliras cun bler sulegl.
Tenor il directur dal museum Ueli Rehsteiner saja dentant era l'exposiziun durant la stad cun il tema nitrogen, betg stada ina che haja attratg blers visitaders. La digren da visitaders na saja dentant nagin problem. Il trend sur plirs onns saja anc adina positivs.
RR actualitad 17:00